Дарма Іван пасылаў усё новыя свае паведамленні жанчыне: доступ да яе старонкі быў заблакаваны. Так доўжылася два гады. Нарэшце 31 кастрычніка 2016 года Іван даслаў паведамленне ў сацыяльныя сеткі “Вконтакте”, дзе прасіў “сяброўку” выслаць яму новыя фота інтымнага зместу. Але на гэты раз атрымаў адмову. Тады надакучлівы прасіцель прыбег да пагрозаў: маўляў, як не прышлеш новыя, дык і старыя “вясёленькія карцінкі” згадзяцца для публікацыі, а мо яшчэ і сённяшнім Нініным прыяцелям разашле… Ад жанчыны прыйшоў адказ: калі такое здарыцца, дык яна звернецца да праваахоўных органаў.